《右丞相张公达明营别墅于汝川记可游者九处绘而为图贻书属晋陵孙某赋之 泊湖潭》
宋代·孙觌

蔼蔼竹树交，一潭荫寒青。已无蛙黾污，尚有蛟龙腥。

林疏泛月彩，艳艳一镜平。我心一如此，炯炯珠夜明。

意行鱼共乐，坐稳鸥不惊。更欲漱吾齿，不挂功与名。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。